Ceará
Ceará je jedna od 26 saveznih država Brazila, locirana u brazilskoj Sjevernoistočnoj regiji. Prostire se na površini od 146.348,3 km2 i 17. je po veličini država u Brazilu. Prema procjeni iz 2012. godine, u Ceari je živjelo 8.606.005 stanovnika, što je čini 8. saveznom državom po broju stanovnika. Gustoća naseljenosti iznosi 59 stanovnika/km2. Glavni i najveći grad države jest Fortaleza, peti najmnogoljudniji grad Brazila.